ટેલિવિઝન ચેનલ કે અખબાર દરેક સમાચારમાં રામરહીમ ઉર્ફે ગુરમીતની જ ચર્ચાઓ ચાલી રહી છે. તેની લીલાઓની, સમૃદ્ધિની વાત લોકો ખૂબ રસપૂર્વક વર્ણવી રહ્યા છે અને જોઈ રહ્યા છે. એવું તો નહોતું કે આ પહેલાં તેના વિશે કોઈને ખબર નહોતી? હા બહાર નહોતું આવ્યું. વળી આ બાબા જે રીતે સમૃદ્ધિનું અને પોતાની ફેશનેબલ ટેલેન્ટનું પ્રદર્શન કરી રહ્યા હતા તે છતાં લોકો તેનામાં અંધશ્રદ્ધા ધરાવતા હતા તે જોઈને નવાઈ લાગે. ખેર જોકે આ વાત નવીનવાઈની નથી. સ્ત્રીઓને આવા બાબાઓ અને બાપુઓના પગ પકડવાનું ગમતું હોય છે. શ્રદ્ધા અને અંધશ્રદ્ધાની વચ્ચે ભેદ પારખતાં સમાજે શીખવું પડશે. કોઈ બાબા કે બાપુ ચમત્કાર કરીને નસીબ નહીં બદલી શકે. જો એવું જ હોય તો આજે અનેક બાવાઓ જેલમાં મજૂરી ન કરતા હોત.